Ceará

O **Ceará** é un estado da Rexión Nordeste do Brasil. Ten por límites o océano Atlántico ao norte e nordeste; o Río Grande do Norte e a Paraíba ao leste; o estado de Pernambuco ao sur; e o Piauí ao oeste. A súa área corresponde a 9,37% da área do Nordeste e 1,7% da superficie do Brasil.

### Xeografía 
O estado está rodeado por serras e chapadas, estas últimas son relevos planos de arenito: o seu límite oeste é a Serra de Ibiapaba, ao leste a Chapada do Apodi, ao sur a Chapada do Araripe e ó norte o océano Atlántico. Esta é a razón pola cal se coñece a rexión central do estado polo nome de *Depresión Sertaneja*. As serras e *inselbergs* (montes illas), que se elevan da Depresión Sertaneja son, respectivamente, formacións montañosas de orixe sedimentaria, e rochedos cristalinos.

;Vexetación
Ceará predomina a Caatinga, un bioma semiárido exclusivamente brasileiro, caracterizado por ter o seu período de choivas restrinxido en 3 a 4 meses do ano e unha considerable biodiversidade. Dadas as características deste bioma, existe flora e fauna adaptada ás súas condicións ambientais.

;Clima e temperaturas
O clima predominante do Ceará é semiárido. Polo menos durante 9 meses do ano non se rexistran choivas, e a temperatura media alcanza 29&nbsp;°C nalgunhas rexións próximas á cidade de Crateús. Nalgunhas ocasións as secas poden durar máis dun ano. Nos meses de choiva, que ocorren normalmente de febreiro a maio, as temperaturas diminúen un pouco, roldan unha media de 25&nbsp;°C. As rexións máis elevadas e o litoral gozan dun clima menos insalubre, cunha temperatura e humidade máis favorable á vexetación. A temperatura media do litoral varía de 23&nbsp;°C a 28&nbsp;°C, mentres que nas serras esta varía entre 20&nbsp;°C e 25&nbsp;°C. A temperatura en Fortaleza presenta unha media mínima de 23&nbsp;°C, mínima absoluta de 19&nbsp;°C, media máxima de 27&nbsp;°C, e máxima absoluta de 32&nbsp;°C. A temperatura máis baixa do estado foi de 8&nbsp;°C, rexistrada no municipio de Jardim.

## División administrativa
### Municipios
### Economía 
**Agricultura**: a maioría da produción é de subsistencia, e entón consumida no propio estado. Expórtase a castaña de anacardio, e parte da produción de cana de azucre é utilizada para producir augardente, que tamén é exportada. Outros cultivos son: feixón, millo, arroz, algodón herbáceo, algodón arbóreo, mandioca, mamona, tomate, banana, laranxa, coco.

**Industria**: Concéntrase na Grande Fortaleza (rexión metropolitana da capital). As máis importantes son: alimentos e bebidas, metalurxia, téxtil, química, calzados. Na década de 1990, importantes industrias de calzados brasileiras instaláronse no estado. Mentres tanto, a maioría dos bens de consumo durábeis (principalmente electrodomésticos e automóbiles) prodúcense fóra do estado.

**Minería**: algunhas reservas de mineral de ferro, e xacementos de auga mineral; calcario; arxila; magnesio, granito, petróleo, gas natural e uranio(en Santa Quitéria). Extracción de sal mariño.

**Gandaría**: os rabaños son pouco importantes na economía de Ceará, críanse bovinos, porcinos, caprinos e aves para consumo local, e crianza de equinos e asininos principalmente para transporte rural.

##### Turismo 
O estado é famoso, tanto no Brasil como no exterior, polas súas praias. Na cidade de Fortaleza, a súa capital, destaca a Praia do Futuro. Outros puntos do litoral do Ceará son Canoa Quebrada, Camocim e Jericoacoara (ao oeste da capital) e Aracati, ao leste. Tamén destaca o turismo relixioso, na cidade de Juazeiro do Norte, onde viviu o Padre Cícero Romão Batista, chamado polos seus fregueses *Padim Ciço* e a quen consideraban milagreiro.

#### Problemas económicos 
miniatura|dereita|250px|Praia de Jericoacoara, unha das máis coñecidas do estado.

A economía do estado sofre coas secas periódicas na rexión do *sertão* cearense. As estiaxes prolongadas afectan a agricultura e a gandería, provocando perdas nas plantacións e morte de animais. Cando os danos aumentan, as xentes abandonan as zonas rurais do estado, rumbo á periferia da capital (agravando os seus índices de pobreza) ou a outros estados, pois as pequenas cidades non conseguen ofrecer traballo a todos. Moitas familias que continúan a morar no campo dependen de axuda dos programas contra a fame do goberno federal ou do goberno estatal, pero seguen meses sen traballo até que as chuvias permitan novas plantacións.

A falta de coñecementos técnicos e diñeiro son outros obstáculos a un aumento da produtividade rural. Xa a exploración de auga subterránea e das represas na rexión do semiárido fica concentrada nas grandes propiedades, o que dificulta o seu acceso ós pequenos produtores. Así, a rendibilidade das pequenas propiedades é reducida e suxeita a grandes perdas durante as estiaxes. Con isto, a renda per cápita rural é baixa, o que contribúe a desigualdade de renda no estado. A baixa renda e escolaridade das poboacións do interior, aliada á falta de infraestruturas (enerxía eléctrica, ligazón de auga, transportes) e á gran distancia dos principais mercados consumidores, fan que as industrias non se instalen na rexión do *sertão*. Desa forma non se crían outras oportunidades de traballo diferentes ao traballo agrícola, perpetuando as desigualdades de renda rexionais. Este escenario repítese noutros estados da Rexión Nordeste do Brasil.

## Notas 
## Véxase tamén 
### Outros artigos 
* Brasil
* Estados do Brasil

### Ligazóns externas 
* Sitio web oficial